# Adrienne Armstrong

### Wikipedia

Adrienne Armstrong (tyttönimeltään Nesser, s. 6. lokakuuta 1969, Minnesota) on Green Day-yhtyeen laulajan Billie Joe Armstrongin vaimo. Hän on myös punk-henkinen vaatesuunnittelija Adeline-vaatelinjalla, jonka hän omistaa puoliksi aviomiehensä kanssa. Heillä on myös yhteinen levy-yhtiö, Adeline Records, jonka yhteydessä Adeline-vaatelinja toimii.

Adrienne tapasi Billie Joen Green Dayn keikalla vuonna 1990. Adrienne tuli keikan jälkeen kysymään, mistä hän voisi hankkia Green Dayn levyn. Tästä tapaamisesta alkoivat puhelinkeskustelut, joita pari kävi lähes päivittäin. Välimatka teki hallaa suhteelle, sillä Billie Joe asui Kaliforniassa ja Adrienne Minnesotassa, mutta he tutustuivat toisiinsa puhelimen välityksellä. Adrienne ja Billie Joe menivät naimisiin 2. heinäkuuta vuonna 1994 viisi minuuttia kestävässä seremoniassa Billie Joen takapihalla. Seuraavana päivänä pari sai tietää Adriennen odottavan lasta. 15. maaliskuuta 1995 hän synnytti pojan, Jakob Danger Armstrongin ja kolme vuotta myöhemmin toisen pojan, Joseph Marciano Armstrongin (s. 12. syyskuuta 1998).

Billie Joe on kirjoittanut usean kappaleen vaimostaan ja heidän avioliittonsa vaikeuksista. Adriennesta kertovia lauluja ovat mm. 2000 Light Years Away, 80, Redundant, Curch On Sunday, Worry Rock ja Walking Alone. Billie Joella on myös kolme tatuointia vaimostaan ja Adriennella on yksi tatuointi Billie Joesta.

Adrienne on usein miehensä mukana keikoilla, kiertueilla ja erilaisissa gaaloissa. Pari asuu lastensa sekä koiransa kanssa Berkeleyssä, Kaliforniassa ja on silminnähden hyvin onnellinen.

## [muokkaa] Aiheesta muualla

- Adeline Recordsin kotisivu
- Adeline-vaatelinjan kotisivu
- Billie Joe GreenDayAuthority.comissa

| Tämä henkilöstä kertova artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../a/d/r/Adrienne_Armstrong_4ec6.html

Luokat: Henkilötyngät | Yhdysvaltalaiset henkilöt

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English
- Türkçe